Document ID: 31987R3692

*****
ΚΑΝΟΝΙΣΜΟΣ (ΕΟΚ) αριθ. 3692/87 ΤΗΣ ΕΠΙΤΡΟΠΗΣ
της 9ης Δεκεμβρίου 1987
που τροποποιεί τον κανονισμό (ΕΟΚ) αριθ. 2288/83 περί καθορισμού του πίνακα των βιολογικών ή χημικών ουσιών που προβλέπεται στο άρθρο 60 παράγραφος 1 στοιχείο β) του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος τελωνειακών ατελειών (1), όπως τροποποιήθηκε τελευταία από τον κανονισμό (ΕΟΚ) αριθ. 3691/87 της Επιτροπής (2), και ιδίως το άρθρο 143 παράγραφος 1,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (3), και ιδίως το άρθρο 15,
Εκτιμώντας:
ότι η κατάταξη των βιολογικών ή χημικών ουσιών που περιλαμβάνονται στον κατάλογο που επισυνάπτεται στον κανονισμό (ΕΟΚ) αριθ. 2288/83 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2340/86 (5), βασίζεται στη χρησιμοποίηση της ονοματολογίας του Συμβουλίου Τελωνειακής Συνεργασίας· ότι το Συμβούλιο Τελωνειακής Συνεργασίας ενέκρινε τη Διεθνή Σύμβαση για το Εναρμονισμένο Σύστημα Περιγραφής και Κωδικοποίησης των Εμπορευμάτων, που στο εξής ονομάζεται «ΕΣ», στις 14 Ιουνίου 1983· ότι προβλέπεται, από την 1η Ιανουαρίου 1988, η αντικατάσταση της σημερινής ονοματολογίας για τις ανάγκες του διεθνούς εμπορίου από το ΕΣ· ότι πρέπει, κατά συνέπεια, να γίνουν προσαρμογές στην κατάταξη των σχετικών εμπορευμάτων εφόσον αυτή βασίζεται στη χρησιμοποίηση του ΕΣ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2288/83 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1987.

Labels: 3
1